Bernhard Grünberg

Bernhard Grünberg, senere Bernard Grunberg, (født 22. mars 1923 i Lingen i Tyskland, død 16. januar 2021 i Derby) var en tysk-britisk medreisende i en jødisk Kindertransport (barnetransport) og æresborger av sin fødeby Lingen.

Liv og virke

Bakgrunn
Bernhard Grünberg var sønn av den jødiske kveghandler Bendix Grünberg og hans hustru Marianne. I 1937 ble han utesperret fra skolen han gikk på, Gymnasium Georgianum i Lingen, ettersom han var jøde. Fra april og desember 1938 var han med på en yrkesforberedelse til snekker ved en Hakhshara i Berlin-Niederschönhausen. Det var sannsynligvis der at han ble påmeldt en «Kindertransport», av lederen der, Leopold Kuh.

Barnetransport til England
Den 9. desember reiste han en siste gang hjem til Lingen for å ta farvel med sine foreldre. Faren rakk akkurat å treffe ham; han kom da hjem etter å ha blitt holdt siden 10. november 1938 i KZ Buchenwald i såkalt Schutzhaft. Allerede neste dagen måtte han tilbake til Berlin, ettersom barnetransportene til England begynte derfra på den 13. desember. Mellom Rheine og til grensen til Nederland kunne uventet faren ledsage ham på toget. Dette skulle vøre siste gang han møtte noen av sine familiemedlemmer. Hans mor, far og en søster ble senere deportert til Riga. Faren ble myrdet i 1942 i Riga, moren og søsteren i  1944 i KZ Stutthof.

England
Senere endret han skrivemåten av navnet sitt til Bernard Grunberg, og ble britisk statsborger. I Storbritannia arbeidet han i landbruket.

Takket være Ruth Foster (født Heilbronn), som også stammet fra Lingen, ble det i 1986 kjent i Lingen at Bernhard Grünberg var i live, og han ble da årt etter innbudt til å delta på avdukning av en minnestein. Fra da bestrebet han seg intensivt med forståelse og forsoning, og kampen mot antisemittisme og rasisme i Tryskland og Storbritannia. 

I 1993 ble han æresborger av Lingen. Den 25. mars 2013 bvar han tilstede da en gate i hjembyen fikk nytt navn - og ble Bernhard-Grünberg-Straße.

Bernhard Grünberg døde 16. januar 2021 i Derby-Alvaston i en alder av 97 år av covid-19.

Referanser

Holocaust-overlevende
Personer fra Lingen
Dødsfall relatert til covid-19 i Storbritannia